फिल्मों के पोस्टर में नहीं मिल रही हीरोइनों को जगह, इसलिए पिछड़ रही फिल्में
अमीषा पटेल जल्द ही सनी देओल के साथ फिल्म गदर 2 में नजर आएंगी। हाल ही में उन्होंने मीडिया से बॉलीवुड के घटते हुए चार्म और हीरोइनों को ऑफर हो रहे रोल पर बात की। उन्होंने बॉक्स-ऑफिस पर बॉलीवुड फिल्मों के पिछड़ने पर भी अपनी Heroines are not getting place in movie posters, that's why movies are lagging behind
अमीषा पटेल जल्द ही सनी देओल के साथ फिल्म गदर 2 में नजर आएंगी। हाल ही में उन्होंने मीडिया से बॉलीवुड के घटते हुए चार्म और हीरोइनों को ऑफर हो रहे रोल पर बात की। उन्होंने बॉक्स-ऑफिस पर बॉलीवुड फिल्मों के पिछड़ने पर भी अपनी राय दी।
रिपब्लिक डिजिटल को दिए इंटरव्यू में अमीषा ने कहा कि अब बॉलीवुड फिल्मों में फीमेल एक्टर्स को मजबूत और दमदार रोल कम ही मिल रहे हैं। साथ ही उन्हें फिल्मों के पोस्टर में भी जगह नहीं मिल रही है। यही वजह है कि बॉलीवुड का चार्म अब कम होता जा रहा है।
बॉलीवुड का चार्म कम हो रहा है: अमीषा 
इंटरव्यू के दौरान अमीषा ने पिछले दिनों को याद करते हुए कहा- एक समय था जब फिल्म के हर आस्पेक्ट पर गौर किया जाता था। हीरो, हीरोइन से लेकर फिल्म का पोस्टर, गाने, स्टाइल और ग्लैमर हर चीज को अहमियत दी जाती थी। लोग फिल्मों के गानों से आकर्षित होकर ही फिल्म देखने आएं, ऐसा उस समय बहुत कॉमन था।
ऑडियंस फिल्मों में विलेन, कॉमेडियन, म्यूजिक और फैशन सेंस भी बड़े शौक से देखती थी। लेकिन, अब ये सब गायब होता जा रहा है। लोग बॉलीवुड के चार्म से प्यार करते थे, वो खत्म हो रहा है।
लोग अपनी फेवरेट हीरोइन को फिल्म में देखने जाते थे: अमीषा 
अमीषा पटेल ने फिल्मों के पोस्टर पर हीरोइनों को जगह न मिलने पर भी अपनी राय दी। उन्होंने कहा- अब पोस्टर से भी हीरोइन गायब होती जा रही हैं। पहले लोग अपनी पसंदीदा हीरोइन को पोस्टर में देखकर ही फिल्म देखने का मन बना लेते थे। लेकिन, अब इस पैटर्न में भी काफी बदलाव आ चुका है। फिल्म सिर्फ हीरो सेंट्रिक नहीं हो सकती। हां, हीरो भी किसी भी फिल्म का इम्पोर्टेन्ट पार्ट जरूर होता है।
अमीषा के मुताबिक इन्हीं कारणों की वजह से बॉलीवुड की फिल्में बॉक्स-ऑफिस पर पिछड़ रही हैं।